Diari Oficial de la Generalitat Valenciana


Sumari del DOGV 4130, del 19-11-2001 (2001/10623)

RESOLUCIÓ de 2 d'octubre de 2001, del director general d'Arquitectura i Habitatge, de publicació del reconeixement per la Conselleria d'Obres Públiques, Urbanisme i Transports, de la marca AENOR per a determinats productes utilitzats en edificació.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10251


Data del document
:   02-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * material de construcció
    * marca de qualitat

RESOLUCIÓ de 2 d'octubre de 2001, del director general d'Arquitectura i Habitatge, de publicació del reconeixement per la Conselleria d'Obres Públiques, Urbanisme i Transports, de la marca AENOR per a determinats productes utilitzats en edificació. [2001/A10542]
  
El Decret 164/1998, de 6 d'octubre, del Govern Valencià, sobre reconeixement de distintius de qualitat utilitzats en edificació, estableix en l'article 3 l'equivalència de distintius de qualitat reconeguts pel Ministeri de Foment amb distintius de qualitat reconeguts per la Conselleria d'Obres Públiques, Urbanisme i Transports, a l'efecte del compliment dels requisits reglamentaris que siguen d'aplicació.
  
El Govern Valencià va aprovar el Decret 107/1991, de 10 de juny, pel qual es regula el control de qualitat de l'edificació d'habitatges i la seua documentació, i l'Ordre de 30 de setembre de 1991, en desenvolupament d'aquest. Aquesta ordre estableix el Llibre de Control de Qualitat d'Obres d'Edificació d'Habitatge LC-91, en el qual se sistematitza la recepció de productes de construcció amb distintius de qualitat o sense aquests. Entre els productes per als quals és preceptiva la justificació del control de recepció, es troben els productes d'acer que s'utilitzen en l'execució d'estructures de formigó armat, segons la instrucció vigent.
  
El Ministeri de Foment ha reconegut la marca AENOR per a productes d'acer per a formigó, a l'efecte de la instrucció de formigó estructural vigent (EHE), mitjançant la Resolució de 5 de juny de 2001, de la Secretaria General Tècnica.
  
Aquest reconeixement s'opera segons el fet que aquest distintiu assegura el compliment de les especificacions obligatòries, exigibles a aquests productes, per la citada instrucció de formigó estructural.
  
L'Associació Espanyola de Normalització i Certificat (AENOR) ha sol·licitat el reconeixement de la marca AENOR per a productes d'acer per a formigó a l'empara del que disposa el Decret 164/1998, de 6 d'octubre, i per als efectes previstos en aquest.
  
Vistos els antecedents i en virtut de l'article 3 del Decret 164/1998, de 6 d'octubre, aquesta Direcció General resol:
  
Primer
  
Publicar en el Diari Oficial de la Generalitat Valenciana, en aplicació de l'article 3 del Decret 164/1998, de 6 d'octubre, del Govern Valencià, i per a coneixement general, l'equivalència de la marca AENOR per a productes d'acer per a formigó, que atorga l'Associació Espanyola de Normalització i Certificat, reconeguda per la Resolució de 5 de juny de 2001, de la Secretaria General Tècnica del Ministeri de Foment, amb els distintius de qualitat que reconeix la Conselleria d'Obres Públiques, Urbanisme i Transports per a aquests productes, a l'efecte del compliment dels requisits reglamentaris que siguen d'aplicació.
  
Segon
  
Qualsevol variació en les condicions que hagen servit per al reconeixement, per la Secretaria General Tècnica del Ministeri de Foment, de la marca AENOR, per a productes d'acer per a formigó, haurà de ser comunicada per AENOR a aquesta Direcció General en el moment en què es produïsca.
  
València, 2 d'octubre de 2001.- El director general d'Arquitectura i Habitatge: José Mª García Zarco.